《和马贯五松小龙女歌》
元代·方行

五松小姑龙帝女，绰绰飞珰夜行雨。
天吴移海醉不归，江色千行作谁主。
漂星辗月流翠滑，青霓曳裾玳窗八。
同心镂结寄玉郎，复叠毾?制霞袜。
玉罂转水月独漉，綷縩香裾蹙兰屋。
闲掷明珠赠宓妃，一片长眉写新绿。
罦罳瑶殿罩何行，排空凤管冲九天。
割鲜不食起鸣弦，水波帖玉无惊烟。

作者简介：元台州黄岩人，字明敏。方国珍子。顺帝至正间为江浙行中书省参知政事，调江西。襟度潇洒，善谈名理，好读书。有《东轩集》。